Maailman tuulet

**Maailman tuulet** on suomalaismuusikko Pave Maijasen soolouran viides, syksyllä 1987 julkaistu studioalbumi. Albumi sisältää yhden Maijasen tunnetuimmista kappaleista ”Elämän nälkä”. Albumin kaikki kappaleet ovat Maijasen tekemiä.

Albumi julkaistiin Parlophone-levymerkillä vinyyli -ja CD-levyinä sekä C-kasettina. CD-levyllä on mukana myös Maijasen yhdessä Palava sydän -yhtyeensä kanssa tekemän maksisinglen kappaleet ”Sateella” ja ”Pakko saada BMW”.

## Taustaa, tuotanto ja vastaanotto
Maijaselta oli aikaisemmin samana vuonna ilmestynyt englanninkielinen studioalbumi *[[Would You]]*, joka ei saavuttanut suosiota ja osoittautui todelliseksi harharetkeksi. Pave päätti sen jälkeen palaavansa suomenkielisen musiikin pariin ja sävelsi kesällä 1987 nipun uusia kappaleita uudelle studioalbumilleen, joka valmistui syksyllä. Levyn tunnetuimmaksi kappaleeksi nousi ”Elämän nälkä”, joka on kerännyt myös paljon radiosoittoa vuosikymmenien aikana. Kappale syntyi Paven kotistudiossa akustisen kitaran voimin ja sen innoittajana oli Juha Vainion kappale ”Kauhea kankkunen”. Syksyllä Maijanen kokoontui suurehkon muusikkokatraksen kanssa tutuille Finnvox-studioille äänittämään uutta materiaalia. Muusikkoryhmän laajuudesta kertoo esimerkiksi se, että kitaristeja ja rumpaleita levyllä on kumpiakin kolme.

Albumi menestyi hyvin ollen parhaimmillaan albumilistan kolmantena sekä pysyen listoilla 19 viikon ajan. Albumi myi kultalevyyn oikeuttavat 25 000 kappaletta ja se on Maijasen kolmanneksi myydyin levy. Albumi julkaistiin aivan loppuvuodesta 1987 ja julkaisun kunniaksi marraskuulle buukattiin 25 keikkaa ja kiertue jatkui vielä joulukuulle asti. Kiertuekokoonpanoon tuli lisäyksenä nuori rumpali Anssi Nykänen, joka sittemmin on tullut tunnetuksi yhtenä levyttäneimmistä suomalaisista studiomuusikoista. Pave osallistui B-puolen avauskappaleella ”Kadonneen sydämen metsästäjä” *[[Hittimittari]]* -televisio-ohjelmaan sijoittuen kolmanneksi 77 pisteellä. Kappaleen sanoituksissa esiintyy muun muassa näyttelijä Harrison Ford ja kappaleen sovitus on ristiriidassa sanoitukseen nähden.

## Tyyli
Levyn myötä Paven musiikki siirtyi akustisempaan ja vapaampaan suuntaan. Paven itsensä mukaan levyn tyyliin on vaikuttanut suuresti itä-suomalainen mielimaisema. Levyllä on myös kuultavissa irlantilaishenkisen Korkkijalka-yhtyeen soittamat huilut ja erilaiset kielisoittimet, jotka ovat vahvassa osassa hittikappaleessa ”Elämän nälkä”. Pave tuotti kyseisen yhtyeen samana vuonna ilmestyneen *[[Korkleg]]* -albumin sekä lauloi taustoja ja soitti bassoa yhdellä kappaleella.

## Kansitaide
Maijanen toivoi kansikuvan viestivän maanläheisyyttä ja juurevuutta, jota myös käsitellään albumin sanoituksissa. Maijanen kertoi ideastaan Seppo Pietikäiselle, joka toimi valokuvaajan töiden ohella myös runoilijana. Maijanen on pitänyt Pietikäistä hyvin tärkeänä henkilönä levyn taustalla, sillä hän luetutti useita albumin tekstejä Pietikäisellä kysyen tämän mielipidettä niihin. Pietikäinen puolestaan on sanonut, että Maijaselle oli vaikeuksia saada läpi parannusehdotuksia.

Albumin kannen kuvaukset alkoivat ratsutilalla Sipoossa, jossa oli tarkoituksena ottaa kuva Maijasesta hevosen selässä. Suunnitelmien mukaista kansikuvaa ei kuitenkaan saatu otettua, sillä Maijasen noustessa hevosen selkään eläin pillastui ja oli lähellä, ettei olisi käynyt huonosti. Maijasella oli kuvauksissa mukana arvokas Gibson J-200 -akustinen kitara, joka oli lähellä rikkoutua kitaran lentäessä kohti kiveä. Kuvauksia jatkettiin Vanhankaupunginlahden rannoilla Helsingissä, jossa Pietikäinen kuvasi Maijasta muun muassa heilumassa viikatteen kanssa vuohien keskellä. Albumin lopullinen kansikuva otettiin Viikin tutkimustilan pelloilla, kuten myös sisäpussin valokuva, jossa lehmät seuraavat Maijasta.

## Kappaleet

; A-puoli
# 
# 
# 
# 
# 

; B-puoli
# 
# 
# 
# 
# 

; CD-levyn bonuskappaleet
# 
# 

## Tekijät
### Muusikot
Kappaleessa ”Jokainen on jotain” (A1/1) ei ole mukana muita muusikoita kuin Maijanen (laulu). Albumin sisäpussin muusikkoluettelon mukaan tuottajana toiminut T. T. Oksala soittaisi ”Maailman tuulet” -kappaleella kitaraa, mutta vuoden 2010 *[[Kaikki nämä vuodet 1969–2010]]* -kokoelman mukaan kappaleella kitaraa soittaa Jarmo Nikun lisäksi Peter Lerche.

*Pave Maijanen – laulu, bassokitara (2, 3, 5, 7–10), kitarat (ainakin 11, 12)
*Markku Johansson – trumpetti (”Ansa”)
*Heikki Keskinen – tenorisaksofoni (3, 8, 10)
*Jone Takamäki – tenorisaksofoni (11, 12)
*Pertti ”Pepa” Päivinen – baritonisaksofoni (”Ansa”)
*Kurt Lindblad – nokkahuilu (”Elämän nälkä”)
*Pepe Ahlqvist – huuliharppu (4, 6)
*Pedro Hietanen – harmonikka (”Hanuristi”)
*Jukka Hakoköngäs – kosketinsoittimet
*Jukka Linkola – piano (”Älä kosketa”)
*Petri Hakala – mandoliini (”Elämän nälkä”)
*Kalle Jämsen – akustinen kitara (4, 7)
*Markku Lauren – busuki (”Elämän nälkä”)
*Peter Lerche – kitarat (4–6, 10)
*Jyrki ”Muddy” Manninen – slide-kitara (11, 12)
*Jarmo Nikku – kitarat (paitsi 1, 4, 11, 12)
*Masa Maijanen – bassokitara (4, 6, 11, 12)
*Vesa Aaltonen – rummut (1–3, 5, 8–10)
*Keimo Hirvonen – rummut (”Elämän nälkä”)
*Miri Miettinen – rummut (4, 6, 11, 12)

### Tuotanto
*Pave Maijanen – tuottaja
*Finnvox-studiot / T. T. Oksala – äänittäjä
*T.T. Oksala ja Pave Maijanen – miksaus
*Communico / Seppo Pietikäinen – taiteellinen johto, valokuvat & kansi

## Lähteet
* 

### Viitteet

## Aiheesta muualla
*